Sjtaotshoof Derviş Eroğlu (sins 2010)
Premier İrsen Küçük
Munteinheid Nuie Törkse Lira (YTL)
De einegste officiele taol vaan Noord-Cyprus is Törks. In praktiek spreek me evels veural Cypriotisch Törks. Me is d'r neet gaans euveroet of dit noe 'n Törks dialek is of, zjus wie Törks, e lid vaan de Altaïsche taole en daomèt 'n apaarte taol. Me vind naomelek veur 'n dialek wel hiel väöl aofwiekende wäörd en zelfs grammatica. 't Versjèl tösse Törks (Türkçe) en Cypriotisch Törks (Türkçesi) is op z'n mins eve groet es dat tösse Limbörgs en Nederlands en heet volges sommege taolweitesjappers 'n gaans aandere basis es 't Törks, naomelek 't Yörük, dewijl dat veur Törks 't Anatolisch is. 't Gief ouch hendeg väöl invlooj vaan Indo-Europese taole in 't Cypriotisch Törks, dewijl Törks dao-in tege väöl "peurer" is gebleve. Vaan alle Indo-Europese taole zien 't d'r veural veer boevaan 't väöl späör gief in 't Cypriotisch Törks, naomelek (vaan minder tot mie): Italiaans, Aajdgrieks, Ingels en Nuigrieks. Dit heet natuurlek allemaol te make mèt de historie vaan Cyprus. Neve (Cypriotisch-)Törks spreek volges 'n Ingelse sjatting in eder geval mie es haaf vaan de Rippebliek Ingels. Tot 1974 goof 't ouch väöl Nuigrieks in Noord-Cyprus. Evels zien bekaans alle Griekstaolege Cypriote nao de splitsing tösse Zuid en Noord nao 't zuie vertrokke. Aandersum zien de mieste Törkstaolege in dat jaor die in 't zuie leefde nao Noord-Cyprus vertrokke.
Ouch de historie vaan Noord-Cyprus betaomp ziech bis de Historie vaan Cyprus, bis 't momint ziech zal veurdoen tot 't Noorde daodwèrkelek volges de VN, en mèt naome de EU, oonder de status vaan oonaofhenklekheid geneet.
Distrikke op Cyprus
Distrikke: Famagusta · Girne · Larnaka · Limasol · Nicosia · Pafou
Aafkomstig van Wikipedia, de Vriej Encyclopedie. "https://li.wikipedia.org/w/index.php?title=Turkse_Rippubliek_Noord-Cyprus&oldid=350250"
Dees pazjena is 't lèts verangerd op 14 aug 2013, 14:49.